એરલાઇન કંપનીની આ ઓફર 8 નવેમ્બર સુધી જ છે . આ ઓફર હેઠળ ટિકિટ બુક કરાવવા પર તમે 11 જાન્યુઆરી , 2017 થી 11 એપ્રિલ , 2017 વચ્ચે યાત્રા કરી શકો છો . વિમાન કંપની ઇંડિગોએ પોતાના ગ્રાહકો માટે સસ્તી હવાઇ સેવા આપવાની એક શાનદાર ઓફર શરુ કરી છે . આ ઓફર હેઠળ તે માત્ર 868 રુપિયામાં હવાઇ યાત્રા કરવાનો મોકો આપી રહી છે . એરલાઇન કંપનીની આ ઓફર 8 નવેમ્બર સુધી જ છે . આ ઓફર અંતર્ગત ટિકિટ બુક કરાવવા પર તમે 11 જાન્યુઆરી , 2017 થી 11 એપ્રિલ , 2017 વચ્ચે યાત્રા કરી શકશો . કંપનીની આ ઓફર અમુક નક્કી કરેલ સીટો માટે જ છે . આ સીટો વહેલા તે પહેલાના ધોરણે ભરવામાં આવી રહી છે . જો તમે માત્ર 868 રુપિયામાં હવાઇ યાત્રા કરવા માંગતા હોવ તો વહેલામાં વહેલી તકે ટિકિટ બુક કરાવી લો . શું છે શરતો ? આ ઓફર અમુક નક્કી કરેલ સીટો અને નક્કી કરેલ રુટ પર જ ઉપલબ્ધ રહેશે . આ ઓફર માત્ર ડોમેસ્ટીક ફ્લાઇટ માટે જ છે અને તે માત્ર ડાઇરેક્ટ ફ્લાઇટ માટે જ લાગૂ થશે . કંપનીની આ ઓફર માત્ર એક તરફી ભાડા માટે જ છે . સામૂહિક બુકિંગ પર આ ઓફર માન્ય ગણાશે નહિ . આ ઓફર પર રિફંડ મળશે નહિ . ફ્લાઇટ રદ કરવાની સ્થિતિમાં માત્ર ટેક્સ રિફંડ આપવામાં આવશે . આ ઓફર માત્ર ઇંડિગોની વેબસાઇટ પરથી ટિકિટ બુક કરાવવા પર જ મળશે . ગો એર ની પણ ઓફર વિમાન કંપની ગો એર એ પોતાની 11 મી વર્ષગાંઠ પર 611 રુપિયામાં હવાઇ યાત્રાની ઓફર આપી છે . આ ઓફર 4 નવેમ્બરે શરુ થઇ હતી જે 8 નવેમ્બર સુધી ચાલશે . કંપનીની આ ઓફર 11 જાન્યુઆરી , 2017 થી 11 એપ્રિલ 2017 વચ્ચેની યાત્રા પર લાગૂ થશે . આ ઓફર હેઠળ ટિકિટ બુક કરાવ્યા બાદ તમે જો ટિકિટ રદ કરાવવા માંગતા હોવ તો તમને કોઇ રિફંડ મળશે નહિ . આ ઓફર માત્ર એરલાઇન કંપનીની વેબસાઇટ ( www . GoAir . in ) પર જ મળશે . વળી આ ઓફરમાં સીમિત સીટો જ છે જે વહેલા તે પહેલાના ધોરણે ભરવામાં આવશે . દરેક ' 11 ' નંબર માટે એક્સક્લુઝીવ ઓફર ગો એર કંપનીએ 611 રુપિયામાં ટિકિટ આપવા ઉપરાંત એક અન્ય ઓફર પણ શરુ કરી છે જે અનુસાર દરેક 11 નંબરના ગ્રાહકને મફત એર ટિકિટ મળશે . વળી બીજી તરફ દરેક 111 માં ગ્રાહકને બધી લેમન ટ્રી હોટલમાં રહેવા પર 40 % ડિસ્કાઉંટ મળશે . આ ઉપરાંત દરેક 1,111 માં ગ્રાહકને એક રિટર્ન ટિકિટ આપવામાં આવશે . તેમજ તે 2 રાત અને 3 દિવસ સુધી હોટલમાં મફત રહી શકશે . એટલુ જ નહિ , 11 લકી વિજેતાને ઘડિયાળ પણ મળશે .